Fis-7 ta' Diċembru 2017 il-Kunsill laħaq qbil preliminari mal-Parlament Ewropew dwar pjan ta' ġestjoni pluriennali ġdid għal stokkijiet tal-ħut demersali f il-Baħar tat-Tramuntana . L-istokkijiet tal-ħut demersali huma speċijiet ta' ħut ta' qrib qiegħ il-baħar u li jgħixu minnu. Ir-regolament maqbul huwa maħsub biex jipprovdi qafas stabbli ta' regoli li jiggwida d-deċiżjonijiet futuri dwar l-opportunitajiet tas-sajd fiż-żona, u jiżgura li s-sajd isir b'mod sostenibbli u b'rispett sħiħ tal-prinċipji tal-Politika Komuni tas-Sajd (PKS). Dan il-qbil huwa pass ieħor fl-implimentazzjoni tal-prinċipji tal-Politika Komuni tas-Sajd riformata: is-sostenibbiltà, ir-reġjonalizzazzjoni u r-responsabbilizzazzjoni tas-sajjieda lokali. Barra minn hekk, huwa konformi mar-regoli adottati reċentement għall-Baħar Baltiku, biex b'hekk tiġi żgurata l-konsistenza bejn il-baċini tal-baħar u kundizzjonijiet ekwi bejn operaturi ta' nazzjonalitajiet differenti. Siim Kiisler, Ministru għall-Ambjent tar-Repubblika tal-Estonja Iż-żona tas-sajd koperta mill-qbil hija ambjent partikolarment diffiċli aċċentwat mill-preżenza ta' stokkijiet imħallta u varjetà ta' sajjieda minn pajjiżi differenti li jużaw diversi rkapti tas-sajd. Il-pjan il-ġdid għandu l-għan li jadotta approċċ komprensiv u flessibbli fir-rigward ta' dawn l- interazzjonijiet tas-sajd imħallat u jiżgura li dawn tal-aħħar ma jkollhomx konsegwenzi ekonomiċi u soċjali negattivi għall-industrija tas-sajd fis-snin li ġejjin. Sabiex tiġi indirizzata din il-problema u f'konformità mal-proposta tal-Kummissjoni, il-Kunsill u l-PE qablu dwar firxiet li fi ħdanhom ser jiġu stabbiliti l-qabdiet totali permissibbli ( ) u l-kwoti fil-ġejjieni. Dawn il-valuri għandhom ikunu fil-limiti li fihom il-Kunsill għandu mbagħad ikun jista' jistabbilixxi fil-libertà livell xieraq ta' qabdiet fuq il-bażi tal- aħjar parir xjentifiku disponibbli u bl-għan li jinkiseb (MSY), jiġifieri biex jiġi evitat sajd eċċessiv. Il-flessibilità mogħtija bil-firxiet ser jagħmluha aktar faċli biex jittieħed kont tal-interazzjoni bejn stokkijiet differenti u biex jiġi mminimizzat il-fenomenu tal- ispeċijiet bi kwota limitanti , jiġifieri speċijiet ta' kwota b'volum baxx, li jekk tintlaħaq, tista' twassal biex il-bastimenti jinterrompu s-sajd, anke jekk kien għad fadlilhom kwota għal speċijiet oħrajn. Rigward id-dettalji ta' dan il-qbil, il-Kunsill u l-PE qablu dwar is-simplifikazzjoni tal- kamp ta' applikazzjoni u r-regolament għas- sajd ewlieni fil-mira , li jkopri aktar minn 90 % tal-ħatt l-art u huwa aktar f'riskju li jiġi sfruttat iżżejjed, u kif ukoll l-qabdiet inċidentali tiegħu . Ser jiġu previsti wkoll miżuri ta' konservazzjoni għall-istokkijiet koperti. Meta l-parir xjentifiku jindika li s- sajd rikreattiv għandu impatt sinifikanti fuq il-mortalità mis-sajd tal-istokkijiet, il-Kunsill jista' jiddeċiedi li jillimitah meta jkun qed jistabbilixxi l-opportunitajiet tas-sajd. Ir-regoli l-ġodda ser isaħħu l-kooperazzjoni reġjonali billi jippermettu lill-istati membri u, b'hekk il-komunitajiet lokali tas-sajd, li jgħidu tagħhom rigward kwistjonijiet importanti permezz ta' rakkomandazzjonijiet konġunti Fl-aħħar nett ir-regoli stabbiliti fil-MAP tal-Baħar tat-Tramuntana jiżguraw konsistenza mal-pjan pluriennali tal-2016 għall-istokkijiet tal-merluzz, l-aringi u l-laċċ ikħal fil- Baħar Baltiku , biex b'hekk jiġu żgurati kundizzjonijiet ekwi għas-sajjieda kollha tal-UE, ikunu fejn ikunu jistadu. Il-passi li jmiss Il-ftehim tal-lum għad irid jiġi approvat mill-Kumitat tar-Rappreżentanti Permanenti tal-Kunsill (Coreper). Wara l-approvazzjoni formali mill-Kunsill, il-leġislazzjoni l-ġdida tiġi ppreżentata lill-Parlament Ewropew għal vot fl-ewwel qari u lill-Kunsill għall-adozzjoni finali. Dan għandu jippermetti li l-leġislazzjoni l-ġdida tidħol fis-seħħ L-approċċ ġenerali tal-Kunsill (stqarrija għall-istampa) Pjanijiet ta' ġestjoni pluriennali